شەفەق
نیوز/ نێچیروان بارزانی سەرۆک هەرێم کوردستان، ئمڕوو دووشەممە، دووپات کرد ک پارتی
و یەکێتی رێکخستن رێککەفتنیگ ستراتیژی ناوبەینیان خوازن.
بارزانی
لە وتاریگ لەناو ئاهەنگ ماتەمینی وە ساڵیاد کووچکردن سەرۆک وەرین عراق جەلال
تاڵەبانی لە هەولێر ک ئاژانس شەفەق نیوز چەودیریی کرد وت: ئیسە هەس وەو چووڵاییە کەیمن
ک مام جەلال هیشتەی جی، ک میژووی بەشیگ گرنگە لە میژوو بزووتنەوەی ئازادیخواز کورد.
وتیش:
مام جەلال ئەرا من ساڵیادیگ گرنگە ئەرا ئاشتی وکار هاوکاری، ک یەکەیمن جار لە ٨ تەشرین
دویەم ١٩٨٦ چەوم کەفتەلی، وەگەرد باوگم (ئیدریس بارزانی) بویم  لە رێککەفتن ئاشتی ناوبەین پارت دیموکراتی
کوردستان و یەکێتی نیشتمانی کوردستان.
وتیش:
ئی رێککەفتن ئاشتیە ناوبەین مام جەلال وباوگم هیشت بوودە ئاشتەوایی گشتی لە کوردستان.
وتیش:
مام جەلال وسەرۆک مەسعود بارزانی هەمیشە یەکەو گردن لە بڕیارەیل و پیشکەفتن وگەشەکردن
هەرێم کوردستان، ئەوەیش لەدویای یەکڕزی هیزەیل سیاسی.
نێچیروان
بارزانی وتیش: ئمڕوو هەرلە پارت دیموکراتی کوردستان و یەکێتی نیشتمانی کوردستان، رێککەفتن
ستراتیژی نوویگ خوازن وەگورەی ئی قۆناغ ئیسە، ک دویای ئەو رێککەفتن ستراتیژیە ک لەناوبەین
هەردوگ حزبەگە بوی، سیمایل دووچەوەکی لە ئیدارە لە هەرێم کوردستان کەمەو بوین، و پایەیل
حکومەت هەرێم کوردستان چەسپیان، و دادپەروەری بڵاو بوی.
